Exqrch/javanese-Komodo-pixelgpt huggingface dataset:
Républik Honduras, iku nagara penghasil gedhang gedhé dhéwé ing donya, saéngga dijuluki minangka "Républik Gedhang", sliyané kopi, sing kalebu kasil tetanèn utama
Sacara resmi nagara iki kagolong nagara mawa olèh-olèhan sedhengan mangisor
Dumunung ing buntuté laladan Amérika Tengah, nagara iki tetanggan karo Guatemala ing sisih kulon, El Salvador ing sisih kidul, lan Nikaragua ing sisih wétan.
Irak Républik Irak (jeneng lokal: "Al Jumhuriyah al Iraqiyah" - jeneng lokal ringkes: Al Iraq (Arab: , Turki: Irak, Kurdi: ), iku nagara ing Wétan Tengah utawa Asia Kidul-kulon, sing ngambah sapérangan gedhé dhéwé laladan Mesopotamia sarta pojok lor-kulon saka Pagunungan Zagros lan pérangan wétan saka Ara-ara Suriah
Nagara iki wewatesan karo Kuwait lan Arab Saudi ing kidul, Yordania ing kulon, Suriah ing lor-kulon, Turki ing lor, lan Iran ing wétan
Irak duwé pérangan sing ciut banget saka garis pasisir ing Umm Qashr ing Lempongan Pèrsi
Kutha krajan Irak yaiku Bagdad
Nagara iki sing ndunungi kurang luwih 22 yuta jiwa lan jembaré ana..
Iran Iran (utawa Pèrsi) (basa Pèrsi: ) iku nagara Wétan Tengah sing papané ing Asia kidul-kulon
Sanadyan ing njero negri nagara iki wis ditepungi minangka Iran wiwit jaman kuna, tekan taun 1935 Iran isih diarani Pèrsi ing donya Kulon
Ing taun 1959, Mohammad Reza Shah Pahlavi ngetokaké wara-wara yèn kaloro istilah mau éntuk dipigunakaké
Jeneng Iran iku kognat tetembungan "Arya" sing ateges "Tanah Bangsa Arya"
Iran wewatesan karo Azerbaijan (500 km) lan Armenia (35 km) ing lor-kulon lan Laut Kaspia ing lor, Turkmenistan (1000 km) ing lor-wétan, Pakistan (909 km) lan Afganistan (936 km) ing wétan, Turki (500 km) lan Irak (1.458 km) ing kulan, lan perairan Lempongan Pèrsi lan Lempongan Oman ing kidul
Ing taun 1979, siji Révolusi Iran sing kabawah Ayatollah Khomeini ngedegaké siji Républik Islam teokratis saéngga jeneng jangkepé Iran saiki yaiku Républik Islam Iran ( )
Kutha krajan Iran yaiku Teheran
Nagara iki sing ndunungi kurang luwih 60 yuta jiwa lan jembaré ana..
Iran kapérang dadi telung puluh provinsi sing dipréntah siji gubernur (, ostāndār)
Peta ing gambar ora nuduhaké provinsi Hormozgan, (#20 ing njeron pratélan) sing wujud siji pulo:
Kakawin Nītiśāstra Kakawin Nītiśāstra punika satunggaling kakawin ing basa Jawi Kina
Isinipun punika prakawis ngèlmu kasampurnan agesang.
Kakawin Wṛttasañcaya Kakawin Wertasancaya ya iku salah sijiné kasusastraan sansekerta, kakawin wertasancaya ana ing sajroning kesusastraan sansekerta dhéwé ana syair-syair kang wujudé basa Kawya utawa basa Kawi,isiné ya iku ngrembag babagan ilmu kawruh
Piwulang babagan nyair sing tuladha-tuladhané dijlentrehkaké ing sajroning kitab iki saktenané seni syair ing kasusastraan Sansekerta, sing digunakake ing basa jawa kuna
Yén dijejerkaké karo cacahé irama-sajak, mula amèh kabèh syair ganti iramané
Penulisé kitab wertasancaya ya iku Empu Tanakung, urip ing jaman akhir praja Kadiri
Kitab wertasancaya ya kena diarani kitab Cakrawaduta kang duwèni teges ya iku : “menthok si utusan”
Jeneng iki jumbuh karo isi karangané, Isiné karangan ya iku nyeritakaké putri saka bangsawan sing uga nduwéni bojo saka kalangan bangsawan, kekaroné urip setahun sasuwené lan bebojoan lan ora tau pisah
Uga dientèni suwé kok ora bali-bali sing wadon krasa goréh ing manah, sabanjuré dheweké golék hiburan ing taman, ora malah seneng nanging malah kèlingan pangangen-angen bojoné
Sawise udan wis mari dheweke weruh ing taman ana ménthok sing lagi bebojoan ing banyu tilak udan
Nglangi mrana mrene lan munggah saka banyu mara menyang lemah kang asat lan kekarone dudohake swarane sing pancen apik, agawe si purtri trenyuh wayah ngrungokake, saya suwe si putri tambah kelingan bojone sing wis lunga lan urung bali.Banjur kekaroné methok marani putri bangsawan gara-gara keprungu swarané
mrénea menthok..!” ora nyana menthok kekaroné iku mau langsung mara ing papan panggonan putri bangsawan iku maul an kandha yen to menthok iku mesakaké marang putri kasebut, krana nyawang pasuryané putri sing susah banget
Banjur putri kasebut ngutus menthok kekaroné kanggo nggoleki bojone sing ora mulih-mulih, menthok kekaroné iku mau langsung mangkat nggoleki bojone sang putri
sawetara golek golèk jebul bojone sang putri ana ing salah sawijining panggon pulau lan lagi nggawe kitab,weruh kaya ngono si menthok kekaroné langsung kandha marang bojone si putri babagan kahanan sang putri
Banjur sawisé ngrampungaké yén gawé kitab joboné putri langsung mulih sinambi diterake dening menthok-menthok lan nemoni putri
Tanakung minangka panulis kakawin wertasancaya, kandha manawa ancas dheweke nulis buku kasebut wjujude kakawin miturut chandahsastra saka India, cacahe wanda saben sagatra diarani chanda miturut para panyair
Ana ing Kakawin Wertasancaya duweni maneka chanda lan dawane beda-beda: Gandhèng cènèng kaliyan tèks-tèks sanès
Kitab wertasancaya dikarang ing jaman praja Kadiri pindah ing tumapel utawa Singasari ing taun 1144 Caka utawa 1222 Masehi (Poerbatjaraka, 1957:34-37) serat wertasancaya duweni isi ya iku ngamot kawruh sajak, metrum sekar ageng, lan tuladha-tuladhane
Isi serat wertasancaya iku dijupuk saka serat Ajimapmasa karangan rangawarsita
Empu tanakung ya iku pujangga kraton singasari, wektu iku sing dadi raja ya iku ken arok
Ken arok isa nguwasani sawise mateni akuwu tunggul ametung lan ngrabi randha ya iku ken dedes.
Ken dedes dipercaya dening ken arok minngka dheweke duweni wahyu kuwasa lan bisa nglairakake raja-raja ing tanah jawa Kakawin wertasancaya di wenenhake kanggo Prabu Girindrawangsa, usaha kaya mangkono wis lumrah amarga empu tanakung iku minangka duweni kaprigelan lan dheweke duwe utang budi marang ken arok, kamangka ken arok dhewe dadi raja kang seneng mbela kaprigelan seni budaya
Ananging babagan sastra budaya kerajaan singasari direpotake babagan perkara jero lan konsolidasi sing luput
Nganti saiki warta babagan singasari amung bab prakarapolitik sing kurang kapenak.
Kakawin Hariwangsa ÇÇKakawin Hariwangśa punika satunggaling kakawin ing basa Jawi Kina
Kakawin puniki nyariyosaken bab Kresna ingkang dados titisanipun Déwa Wisnu nalika badhé dhaup kaliyan Rukmini saking Kundina putri saking Bhismaka
Kakawin punika dipunanggit kaliyan Mpu Panuluh
Nalika kediri dipunparentah déning Jayabaya(1135-1137)
Wosipun serat punika wonten 16.374 sloka.
Kakawin Bhāratayuddha Kakawin Bhāratayuddha (Carakan: ꦏꦏꦮꦶꦤ꧀ ꦨꦴꦫꦠꦪꦸꦢ꧀ꦣ) iku kakawin ing basa Jawa Kuna
Kakawin iki salah sijining kakawin sing misuwur dhéwé ing sajarah sastra Jawa Kuna
Karya sastra iki dianggit déning Mpu Sedah lan Mpu Panuluh
Taun panganggitan iki katulis mawa sangkala "sang akuda-śuddha-candramā"
Sangkala iki tegesé taun 1079 Saka utawa taun 1157 Masehi.
Kakawin Sumanasantaka Kakawin Sumanasântaka punika satunggaling kakawin ing basa Jawi Kina
Kakawin puniki nyariyosaken prekawis sédaning sang Sumanasa.
Kakawin Kresnayana Kakawin Kṛṣṇâyana (Carakan: ꦏꦏꦮꦶꦤ꧀ ꦏꦽꦰ꧀ꦟꦴꦪꦤ) punika satunggaling kakawin ing basa Jawi Kuna
Kakawin puniki mratélakaken prekawis sang Kresna.
Jamaika Jamaika iku nagara pulo ing Karibia
Kutha krajané yaiku Kingston
Nagara iki sing ndunungi kurang luwih 2.650.900 lan jembaré ana 10.991 km²
Jamaika dipérang dadi 3 "county" (kaya déné kabupatèn) lan 14 lingkungan ("parish"):
Kamboja Kamboja (; ; UNGEGN: ), sacara resmi dipunsebat Karajan Kamboja (; dipuntransliterasi dados "Réachéanachâkr Kâmpŭchéa", punika satunggaling negari wonten ing Asia Kidul-Wétan Daratan, kanthi wilayah kanthi ukuran , wewatesan kaliyan Thailand ing sisih lor-kulon, Laos ing sisih lor, Vietnam ing sisih wétan, lan Segara Thailand ing sisih kidul-kulon
Kutha krajan lan kutha ingkang paling akèh padunungipun inggih punika Phnom Penh
Pasarékatan Bangsa-Bangsa nyathet Kamboja minangka nagari negara ingkang paling kirang berkembang ("Least Developed Countries")
Kamboja punika anggota saking Pasarékatan Bangsa-Bangsa, ASEAN, RCEP, East Asia Summit, WTO, Gerakan Non-Blok lan La Francophonie
Kamboja ugi dados pasanggiri dialog karo Shanghai Cooperation Organisation
Pertanian tetep dados sektor ekonomi utama, kanthi pangembangan ing bidhang tekstil, konstruksi, busana, lan pariwisata ngasilaken investasi asing lan perdagangan internasional ingkang mundhak
Kamboja dipunanggep minangka salah satunggaling nagari ingkang paling rawan marang perubahan iklim.
Kamerun Kamerun iku nagara ing Afrika
Kutha krajané yaiku Yaoundé
Nagara iki sing ndunungi kurang luwih 17 yuta jiwa lan jembaré ana 475.440 km².
Kanadha Kanadha iku nagara kang dunungé paling lor ing Amérika Lèr
Minangka nagara fédherasi saka 10 provinsi lan 3 teritori kanthi sistem desentralisasi lan papréntahan awangun monarki konstitusional
Didegaké taun 1867 kanthi undhang-undhang Konfederasi
Kutha krajané yaiku Ottawa
Nagara iki kang ndunungi kurang luwih 30.007.094 (cacah jiwa 2001) lan jembaré ana 9.984.670 km²
Kanadha éwoning nagara maju lan ékonominé gumantung mligi marang kasil alam kang akèh banget.
Anggota PBB "Iki minangka péranganing artikel Perserikatan Bangsa-Bangsa" Nganti 2022 wis kagabung 193 nagara sajeroning lembaga internasional Perserikatan Bangsa-bangsa (PBB)
Ing ngisor iki pratélan anggota PBB lan tanggal mlebuné
"Cathetan:" 1 Kang dicithak kandel minangka nagara anggota pisanan PBB 2
Pengamat PBB Minangka tambahan tumrap 192 nagara anggota sing wis ana, Perserikatan Bangsa-Bangsa duwé akèh badan internasional, entitas, lan nagara non-anggota, dadi pengamat
Pengamat nduwé hak wicara ing Sidang Umum PBB, nanging ora duwé hak suara (vote) wektu nyusun resolusi
Nagara pengamat non-anggota diakoni minangka entitas kang "berdhaulat", lan bisa ngajokaké petisi kanggo nggabung dadi anggota penuh
Contoné, Switzerland uga dadi nagara pengamat wiwit taun 1948 nganti taun 2002, sabanjuré dadi nagara anggota penuh tanggal 10 September 2002
Republic of China / Taiwan, saliyané ngajokké dadi anggota penuh, uga wis ngajokké dadi pengamat wiwit taun 1991; nanging, marga 1971 nulak ROC lan panulakan saka People's Republic of China, mulané tetep ditulak
Cathetan: Palestina lan "the Sovereign Military Order of Malta" saiki durung diakoni déning PBB minangka nagara non-anggota, nanging mung minangka entitas
Organisasi lan entitas International
Akèh organisasi international, "non-governmental organization" (NGO), lan entitas kang kanagaraan lan kadhaulatané durung cetha, uga diundang minangka pengamat ing Sidang Umum PBB
Sawetara organisasi mau nduwé kantor tetep ing markas PBB ing kutha New York, sawatara liyané ora amarga pilihané dhéwé.
Pit Pit ꧌ꦥꦶꦠ꧀꧍, sepédhah ꧌ꦱꦼꦥꦺꦝꦃ꧍, utawa padayantra ꧌ꦥꦢꦪꦤ꧀ꦠꦿ꧍ iku siji piranti transportasi manungsa kang diobahaké mawa dayaning manungsa dhéwé
Pit modhèren wujudé wujud rodha loro kang digabungaké mawa siji ragangan lan bisa ditumpaki manungsa
Banjur ing sadhuwuring ragangan iki ana palungguhané kang diarani sadhel
Lan kanggo ngobahaké pit, ing ngisor ana onthèlané kang diarani pédhal
Pédhal iki lumrahé disambungaké mawa ranté ing roda mburi
Banjur kanggo ngarahaké pit, ana setiré kang lumrahé diarani setang
Ragangan pit lumrahé digawé saka logam kaya ta wesi utawa aluminium
Nanging jaman saiki uga ana kang digawé saka bahan liya kaya ta plastik lan serat kaca ("fiberglass")
Pit diciptakaké ing abad kaping 19 ing Jerman, Éropah déning Karl von Drais
Jaman saiki ing abad kaping 21, pit isih akèh dienggo mligi ing Walanda lan Cina
Pit bisa minangka piranti transportasi
Nganggo pit luwih nguntungake, sebab ora mbutuhake bahan bakar lan bisa ngurangi polusi
Tembung "pit" dijupuk saka basa Walanda "fiets" kamangka tembung "sepédhah" dijupuk saka basa Indonésia kang njupuk saka basa Prancis "vélocipède"
Déné ing basa jawa, "pit ꧌ꦥꦶꦠ꧀꧍" uga diarani "padayantra ꧌ꦥꦢꦪꦤ꧀ꦠꦿ꧍", saka tembung "pada ꧌ꦥꦢ꧍" (= sikil ꧌ꦱꦶꦏꦶꦭ꧀꧍) lan "yantra ꧌ꦪꦤ꧀ꦠꦿ꧍" (=rodha ꧌ꦫꦺꦴꦝ꧍)
Jinising pit iku warna-warna, wiwit saka pit onthèl yaiku pit kang biyasa dianggo sadina-dina, pit jèngki kang wujudé cilik lan boboté ènthèng, pit kanggo bocah cilik lan sapanunggalané
Nanging ana sawatara jinis kang biyasa dianggo nyepédhah utawa balapan wujud pit-pit kang wujudé wis modhèren
Jinis pit mau antarané: Pit Gunung MTB.
Pit iki lumrahé kagolong ènthèng kanggo jinis MTB, wujud pit kang ènthèng kanggo cross country (offroad)
Competitive XC biyasa dipigunakaké kanggo laladan offroad kang ora mudhun banget, cocog banget kanggo kang nyenengi karikatan lan kakuwatan sajeroning njlajah laladan offroads
Jinis pit kang digawé kanggo laladan offroad kang lumayan èkstrim,kaya déné dalan mudhun kang rada njuleg lan akèh énggok-énggokan, suspènsi ngarep lan mburi lumrahé luwih empuk dibandhingaké karo Competitive XC, suspènsi ngarep lan mburi lumrahé uga bisa ditata skala atos lan empuké
MTB kang katon keker dibandhingaké karo jinis XC liyané, duwé suspènsi kang luwih gedhé lan kuwat
Pit iki dirancang kanggo penunggang kang nyenengi laladan offroad kang akèh lokasi jumping
Pit iki cocog kanggo downhill ènthèng lan atraksi sajeroning nyep’edhah
Iki pit kang kerep kita deleng sajeroning kajuwaraan donya downhill, pit kang abot banget tumrap jinis MTB
Frame pit iki pancèn abot banget amarga downhill kang èkstrim merlokaké kestabilan kang dhuwur
Suspènsi pit jinis iki duwé trafel ngarep (dawaning suspènsi) luwih dawa tinimbang pit MTB liya, lan kang mesthi suspènsi mburi iku wajib tumrap pit jinis iki
Luwih dirancang kanggo penunggang kang nyenengi showoff skill utawa mamèraké lan ngasah kemahiran sajeroning atraksi pit
Kanthi wangun frame kang kenceng saka ngarep memburi.
Arupa pit XC kanggo laladan cross contry kang ènthèng, iki wujud pit kang akèh dianggo MTB wektu iki sajeroning offroad ènthèng lan cross coutry
Iki kang bener-bener pit balap, ènthèng banget kanthi wangun aéro dinamis kang didésain kanthi teliti kanggo ngadhepi angin
Pit balap iki akèh dianggo kompetisi Time Trial / Thriatlon kang nuntut karikatan
Pit kanthi gir tunggal, cocog kanggo nyepédhah menyang endi waé
Pit kanthi single speed iki ora duwé pengaturan karikatan, ndadèkaké pit iki prasaja lan praktis mligi kanggo kang manggon ing tlatah kutha
Arupa Pit kang didésain gabungan saka pit balap kelas kompetisi lan kabutuhan sadina-dina
Akèh vendor pit ngowahi wiwit saka handle bar (stang), nganti komposisi ban lan rasio gir.
Lémon Lémon ya iku salah siji jinis jeruk
Ana sawatara jinis lémon antarané Eureka, Lisbon lan Meyer
Wit lémon bisa tuwuh nganti 6 mèter
Lémon tuwuh ing laladan iklim tropis lan sub-tropis sarta ora tahan hawa adhem
Suhu ideal kanggo lémon supaya bisa thukul kanthi apik ya iku anata 15-30 °C (60-85 °F)
Lémon bisa tinemu ing Spanyol, Portugal, Argentina, Brasil, Amérika Sarékat lan nagara-nagara liyané ing saubengé Sagara Tengah
Lémon minangka tuwuhan kang dipigunakaké kanggo masak, nanging bisa uga kanggo kaperluan saliyané masak-memasak
Wohé, mligi dipurih duduh (jus)é, nanging daging woh, kulité uga uga migunani kanggo masak lan bumbu
Jus lémon udakara nagndhut 5% asem, kang mènèhi rasa kecut, lan pH watara 2 nganti 3
Bab iki kang njalari jus lémon minangka zat asem kang murah kanggo èksperimèn sajeroning ngèmu sains
Lémon wis kapacak ing literatur wiwit abad angka 10 ana ing risalah basa Arab ngenani tetanèn, sanajan tuwuhan iki mbokmanawa pisanan ditandhur ing Assam, India
Lémon dianggo tanaman hias ing kebonan nalika jaman Islam kuna
Lemonade manawa wiwit kaloka ing Mesir jaman abad pertengahan
Jeneng "lémon" disilih saka basa Arab "līmūn" liwat basa Italia & Pranceis kuna
Ing taun 1747, èksperimèn James Lind tumrap pelaut kang nandang lara radhang gusi migunakaké Vitamin C sajeroning panganan nganggo jus lémon
Lémon dianggo ngganwé lemonade, lan minangka campuran kanggo garnish ombénan
Es teh, soft drink lan banyu sok disuguhké nganggo irisan lémon ning gelas utawa ning lambé gelas
Rata-rata siji woh lémon ngandhut telung sendhok mangan jus
Lémon kang diumbaraké ing suhu kamar utawa diangeti ing mikrowave sawatara wektu luwih gampang diperes duduhé.
Lémon kang ora dilebokaké ing lemari ès kanggo wektu sing rada suwé bisa ndadèkaké njamur
Iwak lumrahé diolès dhisik nganggo lémon kanggo ngilangake ambu amisé
Zat asem lémon nétralaké zat amine saka iwak lan ngrubah dadi uyah ammonium
Jus lémon, utawa campuran karo jus liyané, dipigunakaké kanggo mbumboni daging sadurungé dimasak: zat asem saka lémon sabagéan nyairaké serat collagen sajeroning daging, saéngga bisa ngempukaké daging kang arep dimasak.
Sawetara sumber mratelakaké yèn lémon ngandhut campuran flavonoid unik kang duwé zat anti oksidan lan anti kanker
Bab iku kang bisa nyegah tuwuhing sèl kanker
Lemonin kang tinemu sajeroning lémon bisa dadi zat anti-carcinogen
Amarga dhuwuré kandhungan Vitamin C, lémon didadèkké obat alternatif minangka tonic kanggo obat sistim pencernaan, sistim kakebalan, lan kulit.#ALIH Ana kapitayan sajeroning pangobatan Ayurvedic yèn secangkir tèh lémon bisa nguataké ;lan ngresiki liver.
Kaliningrad Kaliningrad utawa sadurungé taun 1946 Königsberg (Ruslan Калининград; Litowen "Karaliaučius"; Jerman "Königsberg", Polski: Królewiec; Ruslan uga Кёнигсберг "Kyonigsberg"), iku palabuhan lan kutha krajan Kaliningrad Oblast, èksklave Ruslan antara Polen lan Litowen ing tepining Sagara Baltik
Tlatah iki diubengi karo anggota NATO lan Uni Éropa Polen lan Litowen lan ora kasambung karo tlatah Ruslan liyané
Konèksi tanpa wates namung bisa karo montor mabur utawa kapal
Miturut cacah jiwa taun 2002, kang ndunungi 430.003 jiwa kang wis munggah saka 401.280 jiwa miturut cacah jiwa ing taun 1989
Komposisi ètnisé ya iku: wong Ruslan 77,9%, Bélarus 8,0%, Ukraina 7.3%
Mawa jeneng Jerman "Königsberg", kutha iki kutha krajané provinsi Jerman Prusia Wétan, Kadipatèn Prusia sadurungé, lan sadurungé manèh nagara monastik (kawiharan) Ksatriya Teutonik
Kutha Königsberg misuwur amarga salah satunggaling filsuf Jerman kang gedhé dhéwé; Immanuel Kant miyos ing kéné
Kaliningrad iku pernahé ing "muara" Kali Pregolya kang bisa dilayari
Kali iki mili menyang Sagara Baltik
Kapal-kapal sagara bisa ngaksès Teluk Gdańsk lan Sagara Baltik ngliwati Laguna Vistula lan Selat Baltiysk
Nganti kurang luwih taun 1900, kapal-kapal kang jeroné punjul 2 mèter ora bisa lumebu kutha, dadi kapal-kapal kang rada gedhé kudu nglabuh ing Pillau (saiki Baltiysk), saka ngendi barang-barang dagangané dipindhahak;e ing kapal-kapal kang luwih cilik
Ing taun 1901, sawijining kanal kapal antara Königsberg lan Pillau bubar mawa béya 13 yuta Mark
Pambangunan iki mungkinaké kapal-kapal kang jeroné 6,5 mèter bisa nglabih ing kutha Königsberg dhéwé
Lapangan Udara Khrabrovo pernahé 24 kilomèter saloring Kaliningrad, lan uga nduw;e sawatara dines pamaburan menyang sawatara tujuan ing Éropa
Banjur uga ana lapangan udara Kaliningrad Devau kang luwih cilik kanggo kaprelon umum
Ing Kaliningrad uga ana markas udara angkatan sagara Kaliningrad Chkalovsk
Sakiwa-tengené taun 300 SM ana sawijining dhukuh Prusia Kuna kang diarani Tvanksta (utawa uga Tvangste, Tvangeste) kang diadegaké cedhak papané Kaliningrad modhèren
Dhukuh iki banjur dibedhah lan dicaplok nalika Panaklukan Prusia déning Ordo Teutonik
Sabanjuré ing papané dhukuh iki diadegaké kutha anyar ing taun 1254 kang diarani Königsberg ("Gunung Raja") déning Ordo Teutonik
Jeneng kutha iki kanggo mulèni Raja Ottakar II saka Bohemia kang mbéyani pambangunan bètèng ing kono Ing wektu suwé, para Ksatriya Teutonik naklukaké wong-wong pribumi kang kagolong wong Prusia Kuna Baltik
Prekara iki nandhani purwané pamusnahan budaya Baltik pagan lan kolonisasi Jerman ing tlatah iki
Wong-wong Prusia Kuna kang turah wusanané dadi wong Jerman
Sanadyan mangkono, basa Prusia Kuna ora cures nganti abad kaping 18
Königsberg iku asliné kutha krajan Sambia, utawa Samland, salah sijining saka papat kabiskopan Prusia nalika iku
Prusia iku dipérang dadi papat kabiskopan ing taun 1243 déning kaputusan paus William saka Modena
Santo Adalbertus saka Praha dadi santo pangreksa utama Katedral Köningsberg, salah sijining "landmark" kutha iki
Königsberg wusanané dadi anggota liga Hansa lan palabuhan wigati kanggo tlatah kidul-wétan Baltik, lan banjur dagang karo Prusia, Polen lan Litowen.
Banjur mawa kasilé kalah Perang Telulas Taun déning Pasamakmuran Litowen-Polen, nagara monastik Ksatriya Teutonik banjur wewengkoné dikurangi dhedhasar prajanjéyan "Damai" Toruń ing taun 1466
Jembaré dadi sagedhéné wewengkon Kadipatèn Prusia kang banjur dikuwasani Ordho Teutonik sangisoring sistém féodhal tahta Polen
Ordho iki bareng nggagas yèn tindhakan Polen iki ora sarujuk karo misi sarta kuwajiban asliné, Adipati Masovia Polen, Konrad, pisanané nyeluk para Ksatriya Salib iki kanggo musnahaké kaum Prusia Kuna kang isih kafir lan tansah ngrampok lan matèni wong ing wewengkon Polen
Kaum Prusia Kuna iki nganti semana bisa nglawan wong-wong Polen kang arep naklukaké lan nyebaraké agamané
Konrad janjèkaké marang para Ksatriya Teutonik tanah-tanah Prusia kang bakal ditaklukaké (kamangka Konrad ora nduwé hak kanggo njanjèni amarga iki dudu tanah-tanahé)
Ing taun 1525 nalika Reformasi Protèstan, Albert saka Brandenburg saka wangsa Hohenzollern nggawé Ordho Ksatriya Teutonik dadi organisasi sékulèr
Minangka mbayar upeti marang Raja Sigismund I saka Polen, Albert dadi adipati kapisan Kadipatèn Prusia, vasal saka Polen
Kutha krajané ya iku Königsberg (basa Polski "Królewiec")
Kutha iki dadi kutha utawa palabuhan paling wigati ing tlatah Prusia lan nduwé otonomi kang cukup gedhé, parlemèn dhéwé lan dhuwit dhéwé
Basa Jerman dadi basa kang paling akèh digunakaké
Anna, putri Adipati Albert Friedrich, krama karo "Kurfürst" John Sigismund saka Brandenburg, kang diparingi hak suksèsi Prusia sawisé sédané Albert Friedrich ing taun 1618
Wiwit jaman iki Kadipatèn Prusia lan Königsberg dipréntah déning "Kurfürst" Brandenburg, panguwasa Brandenburg-Prusia
Karajan Prusia lan Kakaisaran Jerman
Ing nalika jaman iki, sang filsuf Immanuel Kant (1724 – 1804) miyos lan séda ing kutha iki
Sawisé Kakaisaran Jerman lebur, sawatara wewengkoné diserahaké Polen
Sing paling wigati iku apa kang diarani "Koridor Polen", kang mènèhi Polen aksès marang sagara
Kasilé nagara Jerman dadi dipara loro wewengkoné
Königsberg lan Prusia Wétan dadi sawijining eksklave ing wétan
Nalika jaman Nazi, Erich Koch dadi pamimpin kutha iki
Nalika Jerman kalah Perang Donya II, nagarané dicacah-cacah dipara dari patang "Zona Pendhudhukan"
Saliyané iku sapratelon wewengkoné diwènèhaké Polen lan Uni Sovyèt
Königsberg lan saubengé dicaplok Uni Sovyèt lan diserahaké marang praja Ruslan
Para kang ndunungi Jerman kang isih manggon padha dipatèni utawa diusiri kabèh
Banjur tlatah iki didadèkaké laladan militèr kang katutup nganti leburé Uni Sovyèt ing taun 1991
Sawisé Uni Sovyèt pecah ing taun 1991, Kaliningrad minangka kutha krajané Kaliningrad Oblast dadi sawijining eksklave ing Éropa Wétan kang diubengi karo Polen lan Litowen
Bab iki nggawé tantangan anyar, nanging uga kasempatan anyar.
Kénya Républik Kénya (panulisan sajeroning basa Inggris lan basa Indonésia: Kenya), iku nagara ing Afrika Wétan kang wewatesan karo Etiopia ing lor, Somalia ing wétan, Tanzania ing kidul, Uganda ing kulon, lan Sudan ing lor-wétan
Banjur nagara iki nduwé pasisir ing Samodra Hindhia ing sisil kidul-wétan
Kénya kang ndunungi 32.021.860 jiwa lan kutha krajané Nairobi
Kenya iu nagara kang multi ètnis
Akèh-akèhé kang ndunungi Kénya nguwasani rong basa ya iku basa Inggris lan basa Swahili, uga akèh kang wicara nganggo basa ètnis sukuné.
Susu Susu iku wujude cairan warna putih kang diprodhuksi déning mammalia, kaya ta sapi, jaran, asu, wedhus lan manungsa
Cairan mau diprodhuksi ing kelenjar susu, amarga bayi kang nembé lair durung nduwé untu kudu disusoni sadurungé bisa mangan panganan kang padhet
Susu ngandhut akèh nutrien kanggo mbantu pertumbuhan lan kaséhatan bayi
Susu ngandhut akèh zat calcium (kira-kira 10% Calcium), yaiku zat kang diperlokaké kanggo balung lan saraf supaya kuwat lan séhat
Nanging susu ngandhut zat Magnesium kang jumlahe sethithik
Magnesium diperlokaké sacukupé kanggo ngundhakaké daya serep
Susu uga ngandhut gajih, protéin, lan gula kang diperlokaké déning kéwan kanggo tenaga
Cacahé zat kandhutan susu béda-béda saka kéwan siji lan sijiné
Susu manungsa èncèr lan ngandhut akèh lactose
Susu sapi ngandhut luwih sethithik gula lan luwih akèh gajih lan protéin
Susu sapi ngandhut kira-kira 3.5% gakih, 8.5% padhetan susu lan 88% banyu
Susu saka sawatara kéwan dikumpulaké manungsa kanggo diombé
Lumrahé saka sapi, nanging uga kadhangkala saka wedhus, yak utawa biri-biri
Ora kabèh sarujuk yèn susu iku séhat kanggo diombé manungsa